Viimasel ajal on mul olnud parajalt vaba aega ja üks asi millele ma seda kulutanud  olen, on erinevate raadiojaamade jutusaadete podcastide kuulamisele. Kaks põhilist jaama on siin loomulikult Vikerraadio ja Kuku. Mis mu menüüs siis on olnud?  Podcastide tõmbamise harjumus tekkis mul Bogotas. Eesti lehtede võrguväljaanded kolletasid kuid kodumaal toimuvaga ma siiski kursis tahtsin olla... ja seega ma siis kuulasin tööle minnes või sealt tulles või mingitel pikematel bussisõitudel Kuku Keskpäevatundi, Vastasseisu ja Nädala tegijat. Samuti Raadioentsüklopeediat. Kuid kõige enam Välismäärajat. Usun, et olen viimase aasta Välismäärajatest vist küll viimase kui ühe ära kuulanud.    saadetest on Rahva teenrid Kuku Keskpäevatunni analoog. Ja lisaks on seal veidi ajatumat kraami ka, nagu Müstiline Venemaa, Riigita rahvas, Kuula rändajat. Raadio 2-e Olukorrast riigis oli kunagi mu lemmik aga viimastel aastatel on see saade küll nii alla  käinud, et nad võiks sinna otsida uued saatejuhid või poe kinni panna.    Nii ja ülaltoodud loetelu kohta siis paar kommentaari.    - ainus Eesti raadiote välispoliitika saade (teised saated, nagu nt Nädala tegija, Vastasseis, Rahva teenrid räägivad välispoliitikast harva ja vaid siis, kui kuskil mõni suurem "pauk" käib - nt Gruusia sõda, G20 tippkohtumine, EL parlamendi valimised jne). Saatejuhiks on Kadri Liik, kes on viimasel ajal mulle  tõsiselt närvidele hakanud käima. Peamine põhjus on see, et ta tahab olla igal teemal ekspert ja kui teadmisi parajasti ei ole, siis poeb ta selliste väljendite taha, et "mul on tunne" et asjad on nii ja naa. Imelik on see, et sama lähenemist kasutab ta mõnikord ka Venemaast rääkides, mis ometi on tema suurim huviobjekt ja mille kohta tal endalgi peaks olema piisavalt teadmisi, kuna ta pea pool dekaadi selles riigis veetnud on. Ja viimane kriitika Liigi aadressil on see, et kui Economisti tsiteeritakse,  siis võiks selle ka eetris maha öelda, et mingid mõtted on just sealt ajakirjast pärit!  Aga ülekohtune ma ka olla ei taha - Liik võtab suhteliselt süstemaatiliselt kõik Eesti välispoliitika olulisemad teemad oma saates ikkagi läbi. Kuigi minu kui eksootikalembese inimese meelest võiks saates tihedamalt juttu teha ka Indiast ja Hiinast mis enam ja enam rahvusvahelist areeni kujundama hakkavad. Ja teiseks ei ole minu arust saates kordagi juttu olnud Aafrikast või Ladina-Ameerikast. Kuigi võiks.    - minu meelest on tegemist Eesti raadiomaastiku kõige huvitavama päevapoliitikat lahkava saatega. Seda tasub kuulata juba hea keemia pärast, mis saates osalevate tegelaste (Hõbemägi, Kilk, Meerits, jt) vahel valitseb :) Kuigi Kilgi fraas "aga kui me nüüd lähemale zuumime" (st mingit küsimust detailsemalt või lähemalt vaatame) on varsti minu jaoks sama mis Kadri Liigi "mul on tunne et...". Igatahes - Kilgita või Kilgiga paneb Keskpäevatund Rahva teenritele  minu meelest ära.    - seal on viimasel ajal olnud huvitavaid saateseeriaid nii EL-ist (enne EL parlamendi valimisi) kui ka nt haldusreformist (enne KOV valimisi). Janek Lutsu tuleb austada selle eest, et ta ilmselgelt valmistab oma saated suhteliselt põhjalikult ette (või vähemalt suudab sellise mulje jätta või on lihtsalt tark inimene). Ja kriitikameel on tal ka hästi arenenud. Samas - kas tasub ikka KÕIKIDE teemade vastu nii valimatult kriitiline  olla? Nagu viimasest EMSLi Heast Kodanikust loeme, olevat just Luts olnud see, kes meediategelastest esimene Meie Eesti algatuse suhtes iroonitsema ja seda kritiseerima hakkas. Samas oleks Meie Eesti võinud ikkagi olla selline asi, millele ka ajakrijandus võinuks anda veidi usalduskrediiti. St ürituse kohatine naiivsus ja kehv kommunikatsioon oleks võinud vähem kriitikat saada. Aga no see selleks.    Bogotast olen ma tagasi aga bussisõite tuleb ikka ette ja kodus maja ümber väljas toimetades saab  ka ju iPodi head paremat täis laadida ja klapid pähe panna. Nii et põhimõtteliselt kui iga nädal kuulata ära Keskpäevatund, Rahva teenrid, Nädala tegija ja mõni saade veel, siis ei olekski ühtki uudistesaadet vaja telekast vaadata või lehti eriti lugeda, sest olulisemad sündmused koos taustaanalüüsiga saad kätte.